28.9.2007 Jurnalul Oficial al Uniunii Europene L 253/1 (Acte adoptate în temeiul Tratatelor CE/Euratom a căror publicare este obligatorie) REGULAMENTE REGULAMENTUL (CE) NR. 1107/2007 AL CONSILIULUI din 26 septembrie 2007 de derogare de la Regulamentul (CE) nr. 1782/2003 de stabilire a normelor comune pentru schemele de sprijin direct în cadrul politicii agricole comune şi de stabilire a anumitor scheme de sprijin pentru agricultori, în ceea ce priveşte retragerea terenurilor din circuitul agricol pentru anul 2008 CONSILIUL UNIUNII EUROPENE, având în vedere Tratatul de instituire a Comunității Europene, în special articolul 37 alineatul (2) al treilea paragraf, având în vedere propunerea Comisiei, având în vedere avizul Parlamentului European, întrucât: (1) În conformitate cu articolul 54 din Regulamentul (CE) nr. 1782/2003 al Consiliului (), pentru a fi eligibil pentru plată în cadrul schemei de plată unică, orice drept de retragere a terenurilor din circuitul agricol trebuie să fie legat de un hectar de teren retras din producție. (2) La începutul anului de comercializare 2007/2008, piața de cereale se caracterizează prin preţuri excepțional de ridicate atât la nivel comunitar, cât și mondial. Nivelul scăzut al stocurilor finale comunitare la sfârșitul anului 2006/2007 este rezultatul unei recolte pe 2006 mai sărace decât fusese prevăzut. Având în vedere primele estimări privind recolta din 2007, există multe incerti- tudini în ceea ce priveşte reconstituirea stocurilor. La () JO L270, 21.10.2003, p. 1. Regulament, astfel cum a fost modificat ultima dată prin Regulamentul (CE) nr. 552/2007 al Comisiei O L 131, 23.5.2007, p. 10). nivel internaţional, se preconizează că stocurile finale din 2007/2008 vor înregistra o scădere deoscbit de importantă, în special în marile ţări exportatoare. În acest context, chiar dacă recolta din 2008 va fi la un nivel normal, stocurile nu vor creşte semnificativ, în timp ce o recoltă săracă ar putea expune piața internă la riscuri grave. Pe lângă aceasta, prețul cerealelor și stocurile de cereale au o influență considerabilă asupra disponibilității și a preţurilor altor culturi arabile, cum ar fi culturile oleaginoase și proteaginoase, precum și asupra sectorului creşterii animalelor, ceea ce contribuie la o potențială extindere a situației de criză la aceste sectoare. (3) Prin urmare, este necesar ca, pentru 2008, să se auto- rizeze utilizarea în scopuri agricole a unor terenuri retrase din circuitul agricol. (4)  Având în vedere caracterul urgent al situaţiei, este imperativ necesară acordarea unei derogări în ceea ce priveşte termenul de şșase săptămâni menţionat la punctul 13 din Protocolul privind rolul parlamentelor naționale în cadrul Uniunii Europene, anexat la Tratatul privind Uniunea Europeană și la Tratatele de instituire a Comunităţilor Europene, ADOPTĂ PREZENTUL REGULAMENT: Articolul 1 Prin derogare de la articolul 54 alineatul (3) din Regulamentul (CE) nr. 1782/2003, în anul 2008 agricultorii nu sunt obligați să retragă din producţie hectarele eligibile pentru ajutorul de retragere din circuitul agricol pentru a putea beneficia de sumele stabilite aferente drepturilor de retragere a terenurilor din circuitul agricol. Articolul 2 Prezentul regulament intră în vigoare în a șaptea zi de la data publicării în Jurnalul Oficial al Uniunii Europene.